**Greit å vite:**

| **Når jeg leser …** | **da betyr det …** |
| --- | --- |
| aktivist, en | en person som er tilhenger av aktivisme, som går inn for politiske handlinger |
| drive, å | her: det å holde noe i gang |
| endre, å | det å forandre noe |
| fengsle, å | det å sette noen i fengsel |
| foran | på forsiden, lengst fremme, fremfor noe |
| innlegg, et | en skriftlig ut-talelse i en debatt eller diskusjon |
| kjempe, å | her: det å streve for å seire, over-vinne noe eller opp-nå noe |
| nominere, å | det å foreslå kandidater til en pris |
| opp-rør, et | her: motstand mot de som har makta eller regjerer |
| pris, en | en utmerkelse for en innsats eller for å ha vunnet en konkurranse |
| protestere, å | her: det å kjempe imot de som har makten |
| på-gripe, å | det å stanse, gripe og holde noen tilbake, arrestere |
| rettighet, en | retten eller friheten til noe |
| testament, et | en persons skriftlige erklæring om hvem som skal overta eiendeler eller formue etter personen dør |
| undertrykke, å | det å bringe eller holde folk i en tilstand uten frihet |
| utvikle, å | her: det å skape noe |

# 632 – Narges Mohammadi får Nobels fredspris

# Klar Tale nr. 40 / 2023

Nobel-prisen er oppkalt etter Alfred Nobel. Han ble født i Stockholm i 1833. Han var oppfinner og vitenskaps-mann. Han utviklet blant annet dynamitten og den moderne teknikken for spreng-stoff.

Nobel ble rik på grunn av sine oppfinnelser. Han giftet seg aldri og fikk ingen barn. I 1895 skrev han testamentet sitt. Der satte han meste-parten av pengene sine i et fond. Disse pengene skulle brukes til en årlig utdeling av fem priser.

Disse prisene kjenner vi i dag som Nobel-prisene. Prisene skulle gis til de som gjorde store oppdagelser og arbeid for fred. De fem prisene er innenfor medisin, fysikk, kjemi, litteratur og freds-arbeid.

Alfred Nobel døde i 1896. Den første Nobel-prisen ble delt ut i 1901.

*Kilder: Store norske leksikon*

# Spørsmål:

# 1: Hvem fikk Nobels freds-pris i år?

# 

# Svar:

# 2: Det deles ut fem forskjellige Nobel-priser. Kan du nevne hvilke?

# Svar:

# 3: Hva kjemper Narges Mohammadi for?

# Svar:

4: Hvor mange ganger har Mohammadi blitt fengslet og dømt?

# Svar:

# 5: Hvem er Nobel-prisen oppkalt etter?

# Svar:

# 

# 6: En norsk forfatter fikk Nobels litteratur-pris i år. Hva heter han?

# Svar:

# 

# 7: Nobels freds-pris deles ut i Oslo. Hvor blir de andre Nobel-prisene delt ut?

# Svar:

# 8: Hvor mange ganger har freds-prisen blitt delt ut?

# Svar:

**Oppgave: Sett ordene på rett sted i teksten**

kunstneren

norske

prisen

diplom

Medaljen

økonomi

medisin

døde

millioner

delt

Over 100 år med Nobel-priser

Nobel-prisene har blitt \_ \_ \_ \_ ut siden 1901. Vinnerne får \_ \_ \_ \_ \_ \_ 10. desember hvert år. Det er dagen da Alfred Nobel\_ \_ \_ \_.

Vinnerne får da prisen, sammen med et \_ \_ \_ \_ \_ \_ og en gull-medalje. \_ \_ \_ \_ \_ \_ \_ \_ er tegnet av den norske \_ \_ \_ \_ \_ \_ \_ \_ \_ \_ Gustav Vigeland. Vinnerne får også penger. Penge-premien har vært på ti \_ \_ \_ \_ \_ \_ \_ \_ \_ svenske kroner siden 2001.

Nobels minne-pris i \_ \_ \_ \_ \_ \_ \_ deles ut samtidig som Nobel-prisene. Tolv nordmenn har vunnet en av Nobel-prisene eller minne-prisen. De siste \_ \_ \_ \_ \_ \_vinnerne er Jon Fosse. Han fikk prisen for litteratur i år. May-Britt Moser og Edvard Moser fikk prisen i \_ \_ \_ \_ \_ \_ \_ i 2014.

*Kilder: Store norske leksikon*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.